Direcció de projecte: Direcció General d'Infraestructures de Mobilitat (ST Barcelona)
Per gestionar la incertesa i integrar el canvi, a la conservació integral de vies d'alta capacitat de Barcelona s'han implantat metodologies innovadores àgils, adaptables i incrementals (Agile) dins d'un entorn -Lean Project Management-.
Aquest nou sistema de treball s'organitza a través de programes de projectes, i es basa en les persones (equips de treball multidisciplinars, col·laboratius i amb molta autonomia), en cicles amb iteracions de millora contínua i en la gestió de la informació (clara, transparent, compartida, prioritzada i amb ús cada vegada més present de les TIC).
La conservació de carreteres es gestionava de manera tradicional com un projecte en cascada, amb plans de manteniment rígids, molt jerarquitzats, i estructurats en actuacions per campanyes i en operacions preventives i correctives que incloïen l'atenció d'incidències i l'actuació d'equips en la mitigació de temporals, principalment de fred i neu (vialitat hivernal).
Degut a la incertesa i gran variabilitat intrínseca, es generaven alts desviaments en les planificacions anuals i mensuals que dificultaven la planificació, l'execució i el seguiment del conjunt dels contractes de conservació.
D'altra banda, ens trobem en una situació de canvi, en la qual en els darrers anys han anat en augment les exigències a la conservació de les infraestructures de les quals cal destacar, la flexibilitat, l'agilitat, la sostenibilitat i l'eficiència, amb la mínima afectació tant per a les persones usuàries de la via com per al seu entorn.
Gestionar el canvi i la incertesa dins dels contractes de conservació integral de vies d'alta capacitat de Barcelona, reduint els desviaments en les planificacions, facilitant l'execució i seguiment de projectes subjectes a canvis (complexos, caòtics o de baixa definició), millorant l'atenció a incidències i temporals de fred i neu (vialitat hivernal), i amb reducció d'incidències.
Un sistema amb la implantació de metodologies i eines adaptatives i àgils, pròpies de la direcció de projectes de programari de contractes de serveis de conservació de carreteres.
Aquest sistema integra el canvi i la incertesa i dona gran importància a les dades i la gestió de la informació, enfocat a resultats i introduint objectius d'eficiència i optimització de recursos a través d'iteracions de millora continua.
El sistema Agile se centra en el client i s'ha aplicat a projectes de naturalesa complexa, caòtica o de baixa definició, amb resultats d'optimització de recursos i millora de les planificacions, la qual cosa ha permès executar petits projectes de millora d'alt valor afegit i reduir incidències.
Pel que fa a tot un contracte, s'aplica a totes les fases: inici, planificació, execució, i seguiment i control.
Els projectes impulsats per canvis poden dividir-se en fases, i desprès en llançaments i iteracions més petites dins de cada fase.
Quant als projectes impulsats per canvis o de difícil planificació, s'estableix en el seu cicle de vida per ser iteratius, incrementals o adaptables.
Tot i això, en ser un metodologia, també té inconvenients que cal tenir en compte a l'hora d'adoptar-la.
En el cas de la conservació no hi ha un "client" clar.
En principi la millora o el manteniment té com a clients la infraestructura, la persona usuària i l'organització.
Així mateix, la conservació de carreteres és un servei, no un producte o obra; per tant, cal establir indicadors de servei.
A més, l'àmbit de l'Administració no facilita la plasticitat d'equips i, en conseqüència, aplicar AGILE implica molta implicació de l'equip de treball, la qual cosa s'afegeix a l'elevada càrrega de treball dels equips.
Pel que fa a la documentació associada als projectes, els plecs de contractacions no estan adaptats, encara, per ser analitzats de la manera que Agile proposa.